section_heading: Povijest
paragraph_text: mini|desno|[[Galerija Rudolfinum u Pragu.]] mini|desno|Program s koncerta orkestra u vrijeme šefa dirigenta [[Václav Talich|Václava Talicha.]] Ime "Češka filharmonija" prvi put je spomenuto 1894. godine, kao ime orkestra koji je imao koncert u Češkom narodnom kazalištu u Pragu. Černušák, Gracián; Štědroň, Bohumír; Nováček, Zdenko, Československý hudební slovník I. A-L, Prag, 1963., Státní hudební vydavatelství, str. 203. To je prvi koncert tog orkestra pod time imenom, koji je ostao zapisan. Antonín Dvořák je i sam ravnao orkestrom 4. siječnja 1896. tijekom izvođenja vlastitih kompozicija. Ali, orkestar je tek 1901. godine postao neovisan o sjedištu Državne opere u Pragu. Dobivši neovisnost, orkestar više nije bio vezan samo za izvođenje baleta, već je mogao i održavati vlastite koncerte. Tako je prvi reprezentativni koncert orkestra održan 15. listopada 1901., kada je orkestrom dirigirao Ludvík Čelanský, prvi šef dirigent orkestra. 1908. Gustav Mahler je ravnao orkestrom prilikom izvedbe svjetske premijere svoje 7. simfonije. No, orkestar je međunarodni ugled postigao tek za mandata Václava Talicha, koji je orkestar vodio u dva mandata: prvi mandat između 1919. i 1931., a drugi između 1933. i 1941. Pred sam kraj svog mandata poveo je orkestar u Nacističku Njemačku, gdje je izvedena Smetanina simfonijska poema Má vlast (hrv. Moja domovina) tijekom koncerta njemačkim časnicima.